Kuldegrader stanset Bybanen

Minusgrader ga bom stopp for Bybanen. Først etter åtte timers innsats var banen i drift igjen.

Publisert Publisert 27. desember 2014

FULL STOPP: Bybanen står på grunn av kulden lørdag morgen. Foto: Leif Gullstein

Denne artikkelen er over fem år gammel

KLOKKEN 1245 LØRDAG: Nå er Bybanen i drift igjen. Men foreløpig kjører vi med fem vogner og det vil ta litt tid før vi er oppe i 10 minutters frekevens på avgangene, sa Knut Serigstad, driftssjef hos Bybanen AS.

Med full drift er det åtte vogner i rute.

På morgenkvisten lørdag måtte driftssjefen konstatere at kulden tok knekken på viktigste kollektivtilbudet sørover i Bergensdalen.

— Dessverre har hele banen iset fullstendig ned. Både spor og kontaktpunkter, sier Knut Serigstad i morges.

— Tåler ikke Bybanen kulde?

— Jo. Men dette er spesielt. Det er minus 6 grader her jeg befinner meg. Vi har holdt på siden 04.30 i morges. Nå har vi to vogner i sving for å fjerne is, sa Serigstad lørdag morgen.

Publisert Publisert: 27. desember 2014 09:16 Oppdatert: 27. desember 2014 19:26